CONTRACTE D'ENCARREGAT DE TRACTAMENT

(Article 28 del Reglament (UE) 2016/679 del Parlament Europeu i del Consell)

València, dimecres, 03 de juny de 2020

**REUNITS**

D'una part, el SR. \_\_\_\_\_\_\_\_\_\_\_\_\_\_\_\_\_\_\_\_\_\_ , en qualitat de \_\_\_\_\_\_\_\_\_\_\_\_\_\_\_\_\_\_\_ , que hi actua en nom i representació de la UNIVERSITAT DE VALÈNCIA-ESTUDI GENERAL (d'ara en avant la UV o el RESPONSABLE), amb CIF Q4618001D, i amb domicili a València, Av. Blasco Ibáñez, 13, CP 46010. Actua en aquest acte en virtut de les atribucions que li confereixen els estatuts i la Resolució de 19 de juny de 2019, del Rectorat, per la qual s'aprova la delegació de funcions.

I, d'una altra part, el Sr. \_\_\_\_\_\_\_\_\_\_\_\_\_\_, amb DNI \_\_\_\_\_\_\_\_\_\_\_\_\_, en qualitat de \_\_\_\_\_\_\_\_\_\_\_\_\_\_ , que hi actua en nom i representació de \_\_\_\_\_\_\_\_\_\_\_\_\_\_\_ (d'ara en avant \_\_\_\_\_\_\_\_\_\_\_\_\_\_\_\_ o ENCARREGAT), amb domicili social en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb NIF núm. \_\_\_\_\_\_\_\_\_\_\_\_\_\_\_\_\_ i inscrita en el Registre Mercantil de \_\_\_\_\_\_\_\_ , tom \_\_\_\_\_\_, llibre \_\_\_\_\_, foli \_\_\_\_, secció \_\_\_\_, full \_\_\_\_\_\_\_.

Totes dues parts es reconeixen mútuament la capacitat legal necessària per formalitzar aquest contracte d'accés a dades de caràcter personal i a aquest efecte,

EXPOSEN

Que la Universitat de València i [L'ENCARREGAT] acorden aquest contracte d'encarregat de tractament a l'empara del que disposen l'article 33 de la LOPDGDD i l'article 28 del RGPD.

### Que aquest contracte s'emmarca en les prestacions associades al contracte signat entre la Universitat de València i [L'ENCARREGAT] \_\_\_\_\_\_\_\_\_\_\_, amb data \_\_\_\_\_\_\_\_\_\_\_\_, per al Servei de \_\_\_\_\_\_\_\_\_\_\_\_\_\_, que s’hi adjunta com a annex inseparable.

CLÀUSULES

### PRIMERA: OBJECTE DEL CONTRACTE

### És objecte del contracte actual establir els termes en què l'entitat \_\_\_\_\_\_\_\_\_\_, com a ENCARREGAT DEL TRACTAMENT, pot accedir a determinats dades de caràcter personal, inclosos en sistemes d'informació dels quals és responsable la Universitat de València, que són necessaris per a la prestació dels seus serveis; així com la regulació dels deures i les obligacions que han d'assumir les parts en relació amb el tractament.

### SEGONA: DURADA DEL CONTRACTE

La durada està directament vinculada a la vigència del contracte principal subscrit per les partes, al qual es fa referència en l'EXPOSEN d'aquest contracte, i a les seues possibles pròrrogues.

### TERCERA: FINALITAT DE L'ACCÉS

L'accés a dades s’ha de fer únicament i exclusivament per al compliment de l'objecte del contracte de referència subscrit per les parts, relatiu a la prestació del servei de \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

### Queda expressament prohibida la incorporació de les dades objecte de tractament a sistemes d'informació diferents dels específicament requerits per a la prestació del servei, la seua verificació amb dades pròpies i en general qualsevol encreuament de dades personals.

### Ni les dades personals objecte de tractament ni els suports que els continguen s'han d’utilitzar per a finalitats pròpies de l'ENCARREGAT DEL TRACTAMENT.

### QUARTA: FITXERS A QUÈ POT ACCEDIR / QUE POT TRACTAR L'ENCARREGAT

### Per a l'execució de les prestacions derivades del compliment de l'objecte del contracte de referència, la Universitat de València, responsable del tractament, posa a la disposició de l'ENCARREGAT la informació que es descriu a continuació:

### Reflectir ací les dades/fitxers/tractaments que es faciliten, descriure la tipologia dels dates que són objecte de transmissió

### Es recorda que han de ser els imprescindibles per a l'execució del contracte.

### CINQUENA: OBLIGACIONS DEL RESPONSABLE

1. Facilitar a l'ENCARREGAT la informació necessària per dur a terme el tractament de dades objecte del contracte actual.

2. Realitzar, en el seu cas, una avaluació d'impacte en la protecció de dades personals de les operacions de tractament que ha de realitzar l'ENCARREGAT.

3. Vetlar, de manera prèvia i durant tot el tractament, perquè l’ENCARREGAT complisca la normativa de protecció de dades.

4. Supervisar el tractament. Per fer-ho, espot sol·licitar la documentació acreditativa de la realització d'auditories o altres controls.

### SISENA: OBLIGACIONS DE L'ENCARREGAT

1. Complir amb l'Esquema Nacional de Seguretat.

2. Utilitzar les dades personals objecte de tractament només per a la finalitat objecte d'aquest encàrrec. En cap cas pot fer servir les dades per a finalitats pròpies.

3. Tractar les dades d'acord amb les instruccions del responsable del tractament. Si l'encarregat del tractament considera que alguna de les instruccions infringeix el RGPD o qualsevol altra disposició en matèria de protecció de dades de la Unió o dels estats membres, l'encarregat n’ha d’informar immediatament el responsable.

4. Mantenir el deure de secret respecte a les dades de caràcter personal als quals haja tingut accés en virtut del present encàrrec, fins i tot després que acabe el seu objecte, i garantir que les persones autoritzades per al tractament de dades personals es comprometen, de manera expressa i per escrit, a respectar la confidencialitat i a complir les mesures de seguretat corresponents, de les quals se'ls ha d'informar convenientment.

5. No comunicar les dades a terceres persones, ni tan sols per a la seua conservació. En cas de necessitat de comunicar dades a tercers, [L'ENCARREGAT] ha de comunicar, de manera prèvia i per escrit a la Universitat de València, l'entitat a la qual s'han de comunicar les dades, les dades que s’han de comunicar i les mesures de seguretat que s’aplicaran per procedir a la comunicació, a l'efecte que la Universitat avalue la comunicació de dades prevista.

6. No realitzar subcontractacions dels tractaments sense estar autoritzat. És requisit perquè es realitze la subcontractació, que la Universitat l’autoritze. L'ENCARREGAT i l'entitat subcontractista han de formalitzar un contracte en els mateixos termes establerts en el contracte actual.

7. Comunicar qualsevol incidència que afecte la seguretat dels tractaments realitzats de manera immediata, especialment en cas de bretxes de seguretat, d’acord amb el Protocol de la Universitat de València (en tot cas en un termini màxim de 24 hores) a la Universitat de València, a través de l'adreça de correu electrònic lopd@uv.es, juntament amb tota la informació rellevant per a la documentació i comunicació de la incidència. No és necessària la notificació quan siga improbable que aquesta violació de la seguretat constituïsca un risc per als drets i les llibertats de les persones físiques.

8. Comunicar de manera immediata les sol·licituds d'exercicis de drets. L'exercici dels drets d'accés, rectificació, supressió, limitació al tractament, així com, en el seu cas, els drets a la portabilitat de les dades, l'oposició a un determinat tractament i el dret a no ser objecte de decisions automatitzades, s’ha de fer davant el responsable del tractament, és a dir, davant la Universitat de València. Tanmateix, quan les persones afectades exerciten els seus drets davant l'encarregat del tractament, aquest ha de traslladar la sol·licitud, en el termini de 24 hores, a la Universitat de València a través de l'adreça de correu electrònic lopd@uv.es.

9. Conservar i custodiar les dades mentre estiguen en tractament. En tot cas, s’han de complir les instruccions indicades per la Universitat al final del tractament.

10. Mantenir a la disposició del responsable la documentació acreditativa del compliment de las obligacions establertes en els apartats anteriors.

### SETENA: RÈGIM DE RESPONSABILITAT

Cadascuna de les parts, responsable i encarregat, ha de respondre dels seus respectius incompliments de la normativa vigent en matèria de protecció de dades.

En el cas que l'encarregat del tractament destine les dades a una altra finalitat, les comunique o les utilitze incomplint les estipulacions d'aquest contracte, se l’ha de considerar responsable del tractament i ha de respondre de les infraccions en què haja incorregut personalment.

Així mateix, en el cas que s’òbriga un procediment de declaració d'infracció d'administracions públiques a la Universitat de València per accions o omissions de l'ENCARREGAT DEL TRACTAMENT, l'encarregat ha d'indemnitzar la Universitat de València pels danys i perjudicis que li haja ocasionat, inclosos els de naturalesa moral i en particular per l'afectació al prestigi corporatiu de la institució.

**VUITENA:** **RESOLUCIÓ DE CONFLICTES**

Els dubtes, les discrepàncies o les divergències que es puguen suscitar en el compliment i la interpretació del contracte actual s’han de resoldre de manera amistosa. Les parts han de sol·licitar preferentment els serveis de mediació i conciliació en matèria de protecció de dades i noves tecnologies de la Universitat de València a través del correu electrònic lopd@uv.es.

En qualsevol cas, las parts se sotmeten als jutjats i tribunals de la ciutat de Valencia, amb renúncia a qualsevol altre que els puga ser aplicable.

I per deixar constància de tot el que s’ha establert, les parts signen, per duplicat i a un sol efecte, aquest document al lloc i en la data abans indicats

|  |  |
| --- | --- |
| **Per la Universitat de València** **D. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Per [L'ENCARREGAT].** **D. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |